b'\n_START_ARTICLE_\nZdzis\xc5\x82aw Darasz\n_START_SECTION_\n\xc5\xbdivljenje in delo\n_START_PARAGRAPH_\nZdzis\xc5\x82aw Darasz je strokovnjak za slovansko jezikoslovje in  slovanske literature. Leta 1979 je dobil \xc5\xa1tipendijo za \xc5\xa1tudij v Sloveniji in se pod mentorstvom Borisa Paternuja in  Franceta Zadravca navdu\xc5\xa1il nad modernisti\xc4\x8dnimi avtorji: Kette, Murn, \xc5\xbdupan\xc4\x8di\xc4\x8d, Cankar. Leta 1985 (v polj\xc5\xa1\xc4\x8dini leta 1983) je objavil doktorsko disertacijo Od moderne k ekspresionizmu: o spremembah v slovenski knji\xc5\xbeevni zavesti. Leta 1995 na \xc5\xa1lezijski univerzi v Katovicah pridobi naziv profesorja z razpravo Problemi narodne avtoidentifikacije v slovanski kulturi in literaturi. Njegove prispevke najdemo v strokovnih revijah Sodobnost, Slava, Slavisti\xc4\x8dna revija in simpoziju Obdobja. Sedaj deluje na Slavisti\xc4\x8dnem in\xc5\xa1titutu za zahodno in ju\xc5\xbeno slovan\xc5\xa1\xc4\x8dino na  Var\xc5\xa1avski univerzi in na Katedri za slovansko jezikoslovje. Predava predmeta Slovenci v krogu kulturne komunikacije in Literatura kot izvor in pri\xc4\x8devanje o slovenski tradiciji._NEWLINE_Predaval je tudi na In\xc5\xa1titutu za zahodno in ju\xc5\xbeno slavistiko na Univerzi v Var\xc5\xa1avi. V pokoju je od junija 2017.'